ormene maaUe spille en meget væsentlig Rolle i disse Sandfladers Naturhistorie, en 

 lignende rimeligvis som Regnormene paa Landjorden efter Darwins Undersøgelser, 

 og da der, synes det, foreligger meget faa Iagttagelser over disse Dyrs Betydning i 

 geologisk Henseende, i alt Fald her hjemme, anmodede jeg Dr. Wesenbkrg-Lund, 

 der har gjort flere Rejser til Vcslerhavskyslen og i Sommeren 190;i opholdt sig 

 længere Tid paa Fanø, om ogsaa at henvende sin Opmærksomhed paa Vadernes 

 Naturforhold; han har stillet en Del Iagttagelser til min Raadighed, som jeg ind- 

 fører i denne Meddelelse. 



Fig. 1. Kort over den nordligste Ende af Fano og det tilstødende Vand. 



Paa Sandvaderne kan der findes Strækninger, hvor intet højere Dyreliv ud- 

 folder sig i nogen paafaldende Grad, vel navnlig der, hvor Strøm og Vind jævnlig 

 tilfører nye Sandmasser; men langt større Strækninger mylre med Dyr, nemlig dels 

 dér, hvor Sandormen fremhersker, dels hvor Krebsdyret Corophium grossipes frem- 

 hersker, eller hvor disse to Dyr optræde i Selskab med hinanden. De første træffes 

 paa dybere, de sidste paa lavere Vand, og Fordelingen er derfor i stort set bælte- 

 formet, som Kortet Fig. 1 angiver. Elfter disse Dyr benævner Dr. Wksenberg-Lund 

 Sandvaderne's Bælter henholdsvis: Arenicola- eller Sandorme-Bæltet og Corophium- 

 Bæltet. 



Dr. Wesenberg-Lund meddeler iøvrigt følgende, for hvilket hans Undersøgelser 

 særligt paa F"anø ligger til Grund (^S. 6 — 21): 



